Mediekoncernen JP/Politikens Hus har indgået en aftale om at købe Dagbladet Børsen A/S fra den svenske mediekoncern Bonnier AB. Det fremgår af en pressemeddelelse.

»Børsen er en journalistisk perle og et perfekt match for JP/Politikens Hus. Børsens trykte og digitale udgivelser står stærkt, og de passer enestående godt med vores ambition om at sikre, at Danmark har en stærk, uafhængig udgivervirksomhed, der har den nødvendige konkurrencekraft over for især de internationale aktører«. siger Stig Kirk Ørskov, administrerende direktør i JP/Politikens Hus.

Han tilføjer, at Børsen er »et af Danmarks stærkeste mediebrands«. Økonomien er sund, medarbejderne og ledelsen er dygtige, siger Ørskov.